DURING POST MAURYAN ERA, THOUGH VEDIC SACRIFICES WERE NOT ENTIRELY REJECTED AND WERE STILL BEING PERFORMED BY THE RULERS AS IS EVIDENT FROM THE INSCRIPTIONS, YET THERE WAS A GRADUAL SHIFT IN EMPHASIS FROM RITUAL TO AS PERSONAL RELATIONSHIP BETWEEN GOD AND THE DEVOTEE.
- पुष्यमित्र शुंग के यज्ञ की चर्चा।
- सातवाहन राजाओं के यज्ञ की चर्चा।
- समुद्रगुप्त, कुमारगुप्त के यज्ञ का उल्लेख
- प्रवसेन द्वितीय के चार अश्वमेध यज्ञ की चर्चा।
- मयूर्र शर्मन (कर्नाटक क्षेत्र) और कृष्ण वर्मन के अश्वमेध यज्ञ की चर्चा।
- राष्ट्रकूट राजा दंतिदुर्ग की हिरण्यगर्भ यज्ञ की चर्चा।
- पल्लव या चोल राजाओं के द्वारा भी कई स्त्रोतों में यज्ञों का उल्लेख मिलता है।
मौर्याेत्तर काल से पूर्वमध्य काल तक (कुछ अपवादों को छोड़कर) भारत का इतिहास ब्राह्मण संस्कृति के प्रभाव के तले विकसित हुआ। जिसका पुनरूद्भव मौर्योें के पतन से हुआ।
'वैदिक हिंसा, हिंसा न भवे'
'जीवों जीवस्य भोजनम्।'
किंतु यह संस्कृति लोकप्रिय नहीं हो पायी, क्योंकि पुरोहितवादी कर्मकांड की प्रक्रिया जटिल और महंगी थी जो सामान्य लोगों के बीच स्थान नहीं बना पाई।
श्रेणी संघों का विकास एवं नगरीय क्रांति वर्णवादी समाज की कठोरता के पूर्ण उद्भव के विरूद्ध थी।
इसके स्थान पर आस्तिक धर्म की भक्ति मार्गाें द्वारा विकसित हुई क्योंकि इसमें लोगों को दुख में संतोष और समाधान की संभावना देने वाला एक सर्वशक्तिमान ईश्वर विद्यमान था। उस ईश्वर तक सभी जातियों की पहुंच हो सकती थी। उसकी जड़ भी लोक संस्कृति से जुड़ी हुई थी। शिव, विष्णु, लक्ष्मी और अन्य देवी देवता एक ही समाज में पूजे जाने लगे क्योंकि समाजों का आपसी समायोजन हो रहा था। विष्णु के लक्ष्मी और कुबेर के जुड़ जाने से वैश्यों को भी अनुकूलता हुई। इसकी एक विशेषता यह थी कि न तो इसमें यज्ञों की तिरस्कार हुआ न ही उपनिषदों के विचारों का। लेकिन इसके लिए न तो उपनिषद के ज्ञान की गहराई को आवश्यक माना गया न ही कर्मकांडीय क्रिया को। प्रत्यक्ष संबंध पर बल दिया गया जिसमें आस्था और उसके पीछे की भावना मात्र को सभी संभावनाओं से सम्पन्न मान लिया गया। जिसकी अभिव्यक्ति सबरी के माध्यम से राम को झूठा बेर खिलाने से होती है।
आम लोगों के बीच लोकप्रियता होते हुए धर्म को साहित्य और मूर्तिकला एवं नृत्य, संगीत के माध्यम से विशेष सहयोग मिला। धर्म की इस धारा का प्रभाव बौद्ध और जैन धर्म पर पड़ा जिसके परिणामस्वरूप ज्ञानी बुद्ध अब दैवीय बुद्ध में तबदील हो गये और बोधिसत्वों की कृपा से मुक्ति का विचार प्रधान हो गया और उनकी भी मूर्तियां बनाकर उनकी उपासना की जाने लगी। प्रत्येक चरण में यह प्रवृत्ति और प्रबल होती चली गई। इसे भारतीय धार्मिक जीवन की प्रतिनिधि विशेषता कहा जा सकता है।